Feldmuis eNuus van 31 Januarie - vars van die drukpers af!
Jaargang 15 - Uitgawe 4/2018 - Woensdag 31 Januarie 2018
• Vakature in Sinodale Kantoor
Vakature in Sinodale Kantoor
Nam-gemeentes, maak asseblief bekend op die volgende twee Sondae?
Die Sinodale Kantoor van die NG Kerk in Windhoek het 'n vakature vir 'n Bedryfsbestuurder.
Die doel van die pos is om doeltreffende funksionering van die Finansiële en Administratiewe funksies van die sinodale kantoor te verseker en die posbekleër rapporteer aan die Algemene Sekretaris.
Die sleutel prestasie-areas vir die pos is:
• Oorhoofse finansiële bestuur – hoef nie finansiële spesialis te wees nie
• Bestuur van personeel-aangeleenthede
• Bestuur van sinodale eiendomme
• Bestuur van Sinodale Argief
• Administratiewe bestuur van die sinodale kantoor
Kwalifikasies: Die suksesvolle kandidaat sal toepaslike kwalifikasies en ondervinding hê in die sleutel prestasie-areas vir die pos. Voorts sal sy/haar lewens- en wêreldbeskouing 'n Christelike etos openbaar.
Vergoeding: 'n Totale koste-van-indiensneming-pakket, met medies en pensioen, is onderhandelbaar.
Aansoek: Skriftelike aansoeke, vergesel van 'n CV met verwysings, moet die Algemene Sekretaris bereik voor of op 16 Februarie 2018 by die Sinodale Kantoor, Schanzenweg 46A of per epos by clem@ngkn.com.na
Navrae: Ds Clem Marais, 061-374350 (kantoor), 0811271608 (sel)
Algemene Sinode Moderatuur ontmoet Solidariteit
• Bron: Facebook-profiel van ds Nelis Janse van Rensburg
Die NG Kerk Algemene Sinode se moderatuur het Maandag 'n baie goeie gesprek met Solidariteit se Flip Buys, Dirk Herman, Afriforum se Kallie Kriel en Helpende Hande se Danie Brink gehad. Duisende van ons lidmate is ook lede van hierdie organisasies. Ons het gepraat oor ons roeping in die land, Afrikaans, versoening in SA, hulp aan armes ens. Ons glo dat dit baie belangrik is dat die getuienis van die kerk ook in hierdie geledere gehoor is. Ons het ook ons waardering betuig vir goeie werk wat gedoen word.
CLF lees Kinderbybel stories op radio
CLF nooi alle gemeentelede uit om in te skakel op Radio Kansel en CLF se storietydvoorlesing uit die Desmond Tutu kinderbybel "God se kinders".
Uitsendings vind plaas op Sondagmiddae vanaf 13:00 in Afrikaans, Sondagaande vanaf 17:00 in isiXhosa en Maandagaande in Engels vanaf 19:00.
Verander 'n kind se lewe en bestel die Desmond Tutu kinderbybel aanlyn by https://www.clf.co.za/ of per epos by order@clf.co.za
Hoewel Namibië nie Radio Kansel se uitsendings ontvang nie, gaan CLF die materiaal ook op hulle webtuiste en toepassing (App) laai. Dan sal dit ook toeganklik wees vir mense buite Radio Kansel se reikwydte.
Namibiese Bybelgenootskap stel oudio-vertaling bekend
Die geleentheid is by Suiderhof-kerk en begin 09:00.
Die verhaal van Jesus se verheerliking op die berg (Markus 9) bevat moontlik een van die mees dramatiese tonele en bewyse van Jesus se verhouding met God. Tog kan dit steeds nie die noodsaaklikheid van sy lyding ongedaan maak nie. Dit verskerp die paradoks van die kruis. Clem Marais en Jan Woest gesels hierdie week hieroor wanneer hulle Onder die Kameelboom hulle sit kry. Kuier asseblief saam op Kanaal 7, Sondag om 12:00 of Dinsdag om 09:30. Die stasie saai ook op die web uit by www.k7.com.na asook op die DSTV-platform kanaal 825 en Go-TV kanaal 303
• Elida du Bois, (Suiderhof): 04/02; 081 4013261; dbtoit@gmail.com
Hans Steyn se ma sterf
Ds Hans Steyn (Wildevy) se ma is skielik op 29 Januarie oorlede.
Hans skryf op Facebook: "My Ma, bel my vanoggend 7:00 om te sê my nuwe Lappieskombers is klaar (ander een is verwoes in 'n brand)......sy sit vanmiddag saam met haar vriendinne en brei, kyk op haar horlosie en sê: "....dit is een minuut voor vyf, ons moet gaan eet..." Haar kop buig agtertoe en daar onder die boom is sy weg.....hemel toe!!"
Feldmuis spreek graag die groter "Feldmuis-familie" deernis en meegevoel uit teenoor die Steyns.
Bevolking (2010): 732,758,546.
• Loof die Here vir:
• Areas van konflik: bid vir vrede en versoening in Noord Ierland, die Masque streek van Spanje, Tsjetsjnië in die Russiese Federasie.
Vir die Kerk: Tree in vir:
• Nuwe vitaliteit en egtheid in 'n tyd waar mense nuwe oplossings soek vir die lewe en sy uitdagings;
• Hoofstroom kerke om hulle evangeliese wortels te herontdek en egte getuies te word
• Die unlikened kerk in die lande wat uit kommunisme gekom het.
Bid vir deurbraak in Afganistan
Die mense van Afganistan is oor die afgelope paar dae weereens deur 'n golf van terreuraanvalle deur beide die Taliban en die Islamitiese Staat (IS) geteister. Op Maandag 29 Januarie het 'n groep militantes 'n weermagpos naby een van Afganistan se militêre akademies in Kaboel aangeval wat die lewens van minstens 11 soldate geëis en 16 ander gewond het. Dis slegs twee dae nadat 'n persoon met 'n selfmoordbom 'n ambulans gebruik het om 'n toestel in 'n drukbesige straat in die middel van Kaboel te laat afgaan wat die lewens van meer as 100 mense geëis het. Net meer as 'n week tevore het 'n aanval op die Hotel Intercontinental die lewens van meer as 20 mense geëis. Op Woensdag 24 Januarie het 'n aanval op die kantore van Save the Children in Jalalabad ses mense gedood.
Die Amerikaanse president Donald Trump het in reaksie op Saterdag se aanval aangekondig dat die VSA se troepontplooiing aan die beleërde nasie gaan toeneem. Ontleders en kenners meen egter dat 'n veel meer drastiese, verreikende poging nodig sal wees binne die Afgaanse regering, weermag en samelewing om 'n aansienlike verbetering in die veiligheidsituasie binne die oorlogsvoos nasie te sien.